Rikunarita-ORG/Wikinium huggingface dataset:
# Eric Clapton

| Eric Clapton |
| --- |
|  Clapton vystupuje v Royal Albert Hall (máj 2017) |
| Základné informácie |
| Popis umelca | Anglický gitarista a spevák |
| Rodné meno | Eric Patrick Clapton |
| Narodenie | 30.3.194530. marec 1945 (81 rokov) Ripley, Surrey, Anglicko |
| Žáner | Rock, blues, blues-rock |
| Hrá na nástrojoch | gitara, spev |
| Roky pôsob. | 1963 – súčasnosť |
| Vydavateľstvá | Warner Bros., Reprise, Polydor, RSO, Atco, Apple, Deram |
| Súvisiace články | The Yardbirds, John Mayall & the Bluesbreakers, Powerhouse, Cream, The Beatles, George Harrison, The Dirty Mac, Blind Faith, Sheryl Crow, Freddie King, J.J. Cale, The Plastic Ono Band, Delaney, Bonnie & Friends, Derek and the Dominos, John Mayer, Elton John, T.D.F. |
| Webstránka | ericclapton.com |
|

|  |  |
| --- | --- |
|  |  Hudobný portál  Britský portál  Biografický portál |

 |

**Eric Patrick Clapton**, CBE (\* 30. marec 1945), prezývaný ako *Slowhand* (*Pomalá ruka*), je jeden z najúspešnejších anglických rockových a bluesových gitaristov, spevákov a skladateľov 20. a 21. storočia. Je držiteľ ceny Grammy Award, a dosiahol aj to, že bol trikrát uvedený do Rokenrolovej siene slávy (nielen ako osobnosť, ale aj ako člen skupín The Yardbirds a Cream).

Často ho hudobná kritika aj verejnosť označuje za jedného z najlepších gitaristov. V rebríčku 100 najlepších gitaristov všetkých čias časopisu Rolling Stone sa umiestnil na štvrtom mieste a v zozname 100 najväčších umelcov všetkých čias má 54. pozíciu.

Aj keď sa Claptonov hudobný štýl sa v priebehu jeho kariéry menil, všeobecne ho považujú za jedného z predstaviteľov interpreta bluesovej hudby. Považujú ho za inovátora v štýle hry na gitare, vrátane blues-rocku (so skupinami John Mayall & the Bluesbreakers a The Yardbirds) či psychedelického rock (so skupinou Cream). Clapton dosiahol úspechy v hudobných rebríčkoch aj v žánroch, ktoré pochádzajú z Delta blues (blues z delty rieky Mississippi) (album *Me and Mr. Johnson* z roku 2004), či popmusic (skladba „Change the World“) alebo aj reggae (s coververziou skladby „I Shot the Sheriff“ od Boba Marleyho z roku 1974). Slávna je aj skladba „Layla“, ktorú nahral so skupinou Derek and the Dominos, či balada „Tears in Heaven“ z roku 1992.

## Referencie

## Iné projekty

Commons* Commons ponúka multimediálne súbory na tému **Eric Clapton**

## Externé odkazy

* Oficiálny web
# Daina Taimiņa

|  |
| --- |
| Daina Taimiņa |
| matematička |
|  |
| Dielo |
| Polia pôsobnosti | matematika |
| Známa vďaka | modelovanie hyperbolickej geometrie |
| Alma mater | Lotyšská univerzita |
| Osobné informácie |
| Narodenie | 19.08.195419. august 1954 (71 rokov) |
| Odkazy |
| Web | cornell.edu |
|  | Daina Taimiņa (multimediálne súbory na commons) |
|

|  |  |
| --- | --- |
|  |  Matematický portál  Biografický portál |

 |

**Daina Taimiņa** (\* 19. august 1954) je lotyšská matematička a bývalá adjunktná docentka matematiky na Cornell University, známa vďaka vývoju modelovania hyperbolickej geometrie s háčkovanými objektmi.

## Vzdelanie a kariéra

Taimiņa študovala všetky svoje štúdiá v Rige v Lotyšsku, kde v roku 1977 promovala s vyznamenaním (summa cum laude) z Lotyšskej univerzity a v roku 1990 dokončila svoju doktorskú prácu v odbore Teoretická počítačová veda, pričom vedúcim jej práce bol Rūsiņš Mārtiņš Freivalds. Kvôli obmedzeniam vtedajšieho sovietskeho systému nemohla svoju doktorskú právu obhájiť v Lotyšsku a tak ju obhajovala v Minsku v Bielorusku, na základe čoho získala titul kandidát vied. Táto situácie vysvetľuje to, že jej doktorský titul bol oficálne udelený Ústavom matematiky Národnej akadémie vied Bieloruska. Potom, čo Lotyšsko opäť získalo nezávislosť v roku 1991, získala Taimiņa vyšší doktorský titul z matematiky na Lotyšskej univerzite, kde 20 rokov učila.

Taimiņa sa stala súčasťou Cornell Math Department v decembri 1996.

Taimiņa spojila svoju obľubu matematiky a háčkovania a je jednou z 24 matematikov a umelcov, ktorí tvoria tím Mathemalchemy.

## Hyperbolické háčkovanie

Počas návštevy workshopu na Cornell University ohľadne vyúky geometrie pre univerzitných profesorov v roku 1997 videla Taimiņa krehký papierový model hyperbolickej roviny, ktorý vytvoril vedúci workshopu, David Henderson, na základe dizajnu od geometra Williama Thurstona. Tento model bol vyrobený z úzkych kruhových pásov papiera pozliepaných dokopy. Rozhodla sa, že vytvorí pevnejšie modely a tak ich uháčkovala. Prvú noc po tom, čo videla papierové modely na workshope, začala experimentovať s algoritmami na vytvorenie vzoru na háčkovanie, pričom si hyperbolickú rovinu predstavovala ako exponenciálny rast.

Podľa vyjadrenia jej študentov urobili jej modely veľký rozdiel počas výuky. Študenti sa vyjadrili, že sa im páčil tento taktilný spôsob spoznávania hyperbolickej geometrie pomocou hmatu, a že im to pomohlo získať skúsenosť s týmito povrchmi a ich pochopením. Presne toto chýbalo i Taimiņe samotnej, keď sa po prvýkrát učila o hyperbolických rovinách, a vďaka čomu sú jej modely tak efektívne. Neskôr sa tieto modely stali preferovaným spôsobom výuky hyperbolických priestorov v geometrii.

## Referencie

## Iné projekty

Commons* Commons ponúka multimediálne súbory na tému **Daina Taimiņa**

## Zdroj

*Tento článok je čiastočný alebo úplný preklad článku Daina Taimiņa na anglickej Wikipédii.*
# Sótó zen

Vankúš na meditáciu v sede (zazen).
**Sótó zen** (jap. 曹洞宗 – *sótó-šú*) je jedna z troch veľkých škôl japonského zenového budhizmu. Založil ju kňaz Dógen Zendži (\*1200 – † 1253). Sótó zen je meditatívnejší a ľudovejší ako rinzai zen. Menší dôraz je kladený na koany a preferuje sa meditácia bez predmetu (šikantaza).

## Iné projekty

Commons* Commons ponúka multimediálne súbory na tému **Sótó zen**

## Externé odkazy

* FILIT – zdroj, z ktorého pôvodne čerpal tento článok.
# Daisetz Suzuki

Daisetz Suzuki
**Daisetz Teitaro Suzuki**  (\* 18. október 1870, Kanazawa - † 22. júl 1966) bol japonský zenbudhista. Ústredným bodom jeho učenia bolo satori.

## Iné projekty

Commons* Commons ponúka multimediálne súbory na tému **Daisetz Suzuki**

## Externé odkazy

* FILIT – zdroj, z ktorého pôvodne čerpal tento článok.
# Vasubandhu mladší

**Vasubandhu mladší** (\* okolo 400 – † 480) bol indický filozof, hlavný predstaviteľ smeru hínajánovej filozofie sarvástivády.

## Externé odkazy

* FILIT – zdroj, z ktorého pôvodne čerpal tento článok.
* Podrobná biografia a rozbor diela (anglicky)
# Šamar Rinpočhe

**Šamar Rinpočhe** alebo **šamarpa** je druhý najvyšší láma línie Karma Kagjü. Línia jeho inkarnácií bola vždy v úzkom spojení s líniou Gjalwa Karmapov a pomáha zabezpečiť neprerušený prenos ústneho podania učení. Prvýkrát sa narodil ako Khädrub Dragpa Sengge (1284 – 1349) ako hlavný žiak 3. Karmapu Randžung Dordže. Po Karmapovi je považovaný za druhého vedome sa inkarnujúceho lámu Tibetu. Jeho zrodenie bolo naplnením predpovede 2. Karmapu Karma Pakši o tom, že „budúci Karmapovia sa budú manifestovať v dvoch formách“.

Mipham Čhökji Lodrö (\*1952), 14. Šamarpa, opustil v dôsledku čínskej invázie Tibetu v roku 1959 po boku 16. Karmapu Tibet. Do roku 1979 dostal od 16. Karmapu v kláštore Rumtek v indickom Sikkime všetky náuky a odkazy línie Karma Kagjü. Odvtedy cestuje po celom svete a učí v mnohých centrách Karma Kagjü. Hlavne vďaka jeho aktivite bola v roku 1992 objavená 17. inkarnácia Karmapu, Thaje Dordže. Oficiálne ho intronizoval v roku 1994 v Novom Dílí na pôde Karmapovho medzinárodného buddhistického inštitútu (KIBI).

Obdobne, ako sú Karmapovia považovaní za nositeľov Čiernej koruny, sú Šamarpovia nositeľmi Červenej koruny.

## Iné projekty

Commons* Commons ponúka multimediálne súbory na tému **Šamar Rinpočhe**

## Externé odkazy

* Kunzig Šamar Rinpočhe oficiálna stránka Archivované 2009-04-12 na Wayback Machine
* Stránky Šamar Rinpočhe v češtine
* Zdroj tohto článku
# Akadémia vied

**Akadémia vied** je súčasť názvu (alebo priamo názov) najvyšších vedeckých (v anglicky hovoriacich štátoch len prírodovedeckých) ustanovizní vo viacerých štátoch.

Toto je prehľad **akadémií vied** jednotlivých štátov.

| Krajina | Názov | Rok založenia |
| --- | --- | --- |
| Austrália | *Australian Academy of Science* |  |
|
Belgicko | *Académie royale de Belgique* | 1769 |
| *Koninklijke Vlaamse Academie voor Wetenschappen en Kunsten* |  |
| Brazília | *Academia Brasileira de Ciências* | 1916 |
| Bulharsko | *Bulharská akadémia vied* *(Българска академия на науките)* | 1869 |
| Česko | *Akadémia vied Českej republiky* | 1953 (ČSAV)/1992 (AV ČR) |
| Čína | *Čínska akadémia vied* | 1949 |
| Dánsko | *Dánska kráľovská akadémia vied* | 1742 |
|
Fínsko | *Suomalainen Tiedeakatemia* | 1908 |
| *Suomen Tiedeseura* | 1838 |
| Francúzsko | *Académie des sciences* | 1666 |
| Gruzínsko | *Gruzínska národná akadémia vied* | 1941 |
| India | *Indian National Science Academy* | 1934 |
| Írsko | *Royal Irish Academy* | 1785 |
| Izrael | *Izraelská akadémia prírodných a humanitných vied* |  |
| Kanada | *Royal Society of Canada/Société royale du Canada* | 1882 |
| Kostarika | *Academia Nacional de Ciencias* |  |
| Luxembursko | *Institut Grand-Ducal, Section des Sciences* |  |
| Maďarsko | *Maďarská akadémia vied* |  |
| Maroko | *Académie Hassan II des sciences et techniques* | 2006 |
| Mexiko | *Academia Mexicana de Ciencias* | 1959 |
|
Nemecko | *Union der deutschen Akademien der Wissenschaften* |  |
| *Deutsche Akademie der Naturforscher Leopoldina* | 1652 |
| Holandsko | *Konnklijke Nederlandse Akademie van Wetenschapen* |  |
| Nórsko | *Det Norske Videnskaps-Akademi* | 1857 |
|
Poľsko | *Poľská akadémia vied* | 1952 |
| *Poľská akadémia učenia* | 1872 |
| Rakúsko | *Österreichische Akademie der Wissenschaften* |  |
| Rumunsko | *Academia Română* | 1866 |
| Rusko | *Ruská akadémia vied* |  |
| San Maríno | *Akademio Internacia de la Sciencoj* |  |
| Slovensko | *Slovenská akadémia vied* | 1953 |
|
Spojené kráľovstvo | *Kráľovská spoločnosť* | 1660 |
| *Royal Society of Edinburgh* | 1783 |
| *Academy of Medical sciences* |
| Španielsko | *Real Academia de Ciencias Exactas, Físicas y Naturales* |  |
| Švédsko | *Kráľovská švédska akadémia vied* | 1739 |
| Švajčiarsko | *Švajčiarska akadémia vied* |  |
| USA | *United States National Academy of Sciences* | 1863 |
| Taliansko | *Accademia Nazionale dei Lincei* | 1603 |
| Vatikán | *Pápežská akadémia vied* | 1838 |

## Poznámky

*Tento článok je čiastočný alebo úplný preklad článku Akademie věd na českej Wikipédii.*
# Thimphu

|  |
| --- |
| Thimphu |
| ཐིམ་ཕུ་ |
| mesto |
|  Pohľad na Thimphu  |
| Štát |  Bhután |
|  |
| Rieka | Wang Čuu |
|  |
| Nadmorská výška | 2 320 m n. m. |
| Súradnice | ﻿ / ﻿ |
|  |
| Rozloha | 26 km² (2 600 ha) |
|  |
| Obyvateľstvo | 104 000 (*2015*) |
| Hustota | 3 029 obyv./km² |
|  |
|

 Poloha mesta v Bhutáne
 |
| Wikimedia | © OpenStreetMap Interaktívna mapa mesta
 |
|  |
| **Wikimedia Commons:**  Thimphu city |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Thimphu** je hlavné a zároveň najväčšie mesto Bhutánu.

Hlavným mestom je od roku 1961. Nachádza sa na západe strednej časti Bhutánu. Rozprestiera sa na brehoch rieky Wang Čuu. Thimphu ako politické a ekonomické centrum prispieva 45 % k HDP krajiny. Nachádza sa tu väčšina politických budov, ako aj sídlo kráľa. Turistický ruch je v celom Bhutáne prísne regulovaný. V roku 1998 bol vytvorený rozvojový plán, ktorý má chrániť ekológiu mesta.

* Thimphu
* Thimphu
* Downtown Thimphu
* Budhistický festival
* Dzong
* Hudobné nástroje
* Výroba papiera
* Tkanie
* Lukostreľba

## Iné projekty

Commons* Commons ponúka multimediálne súbory na tému **Thimphu**
# Poľovný pes

Retríver aportuje kačku
**Poľovné psy** predstavujú skupinu plemien, ktoré sa využívajú, ako už ich označenie naznačuje, prevažne k lovu. Ich spoločným znakom je výborne vyvinutý lovecký pud, ktorý človek usmerňuje výcvikom pre svoje účely.

## Systematika

Dnes delíme poľovné psy podľa spôsobu lovu do šiestich hlavných skupín na:

1. stavače- psy patriace k skupine FCI číslo VII. Ide o psy pracujúce s vysokým nosom (t. j. nejdú po stope s nosom pri zemi, ale vetria so zdvihnutým nosom). Ich typickou vlastnosťou je, že vystavujú zver (t. j. majú strnulý postoj a zdvihnutú jednu prednú labu).
2. sliediče - psy patriace k skupine FCI číslo VIII. Ide o plemená šľachtené a cvičené pre prácu v neprehľadnom, kríkmi a porastom zarastenom teréne na vyháňanie drobnej zvery. Pracujú s nízkym nosom (t. j. čuchajú stopu s nosom pri zemi) a na teplej stope (t. j. čerstvej stope) by mali byť hlasní (t. j. mali by štekať)
3. retrívre (prinášače) - psy patriace k skupine FCI číslo VIII. Sú to psy s vrodenou schopnosťou aportovať. Zvyčajne majú dobrú čuchovú pamäť a vyznačujú sa priateľskou povahou a vynikajúcou ovládateľnosťou. Do tejto kategórie sa môžu zaradiť aj vodné psy.
4. duriče - psy patriace k skupine FCI číslo V a VI. Patria k najstarším loveckým plemenám. Sú schopní nájsť zver aj v húštinách a hlasno ju nahnať k poľovníkovi. Typické vlastnosti týchto plemien sú vytrvalosť a výnimočný orientačný zmysel.
5. farbiare - psy patriace k skupine FCI číslo VI. Sú to špecialisti na dohľadávanie jelenej a danielej zvery. Majú vynikajúci čuch a sú schopní sledovať aj pomerne starú stopu.
6. brlohári - psy patriace k skupine FCI číslo III. a IV. Do tejto skupiny patria teriéry (s výnimkou vysokých teriérov ako napr. airedalský teriér) a jazvečíky. Typická vlastnosť týchto plemien je odvaha a schopnosť samostatne pracovať.

Toto rozdelenie však nevystihuje úplne presnú špecializáciu plemien, pretože rôzne plemená teriérov sú upotrebiteľné nielen ako norníci, ale dajú sa nasadiť rôzne. V dnešnej dobe je nepraktické špecializovať výcvik psa na jednu oblasť poľovníctva. Vlastnosti väčšiny plemien sa prekrývajú a preto sa dajú využiť širšie. Stavače aj sliediče sa dajú s podobným výsledkom nasadiť na prácu na poli i v lese a teriér môže byť aj dobrým duričom.

## Zdroje

Tichá, V.; Tichý, J.: *Atlas plemen loveckých psů.* Jiří Flégl-Vega, Praha 2003, ISBN 80-903186-0-6
# Kuna soboľ

|  |
| --- |
| Kuna soboľ |
|  |
| Stupeň ohrozenia |
|
 |
| Vedecká klasifikácia |
|  * |  |  |
| --- | --- |
| **Doména** | eukaryoty |
| **Ríša (regnum)** | živočíchy (Animalia) |
| **Vývojový stupeň** | epitelovce (Eumetazoa) |
| **Skupina** | dvojstranovce (Bilateralia) |
| **Vývojová vetva** | druhoústovce (Dueterostomia) |
| **Kmeň (phylum)** | chordáty (Chordata) |
| **Podkmeň (subphylum)** | stavovce (Vertebrata) |
| **Nadtrieda (superclassis)** | čeľustnatce (Gnathostomata) |
| **Stupeň** | štvornožce (Tetrapoda) |
| **Trieda (classis)** | cicavce (Mammalia) |
| **Podtrieda (subclassis)** | živorodce (Theria) |
| **Nadrad (superordo)** | placentovce (Eutheria) |
| **Rad (ordo)** | mäsožravce (Carnivora) |
| **Podrad (subordo)** | suchozemské (Fissipedia) |
| **Čeľaď (familia)** | lasicovité (Mustelidae) |
| **Podčeľaď (subfamilia)** | Mustelinae |
| **Rod (genus)** | kuna (Martes) |
| **Druh (species)** | kuna soboľ (Martes zibellina) |
 |
| Vedecký názov |
| *Martes zibellina* Linné, 1758 |
|  Rozšírenie |
| **Vedecká klasifikácia prevažne podľa tohto článku** |
|

|  |  |
| --- | --- |
|  |  Biologický portál |

 |

**Kuna soboľ** (iné názvy: **soboľ sibírsky**, **soboľ**, zriedkavo **soboľ ázijský**, zastarano *soboľ ruský*; lat. *Martes zibellina*) je druh šelmy z rodu kuna (*Martes*) z čeľade lasicovité.

## Rozšírenie

Obýva Rusko, z Uralu po celej Sibíri a v severnom Mongolsku. Jeho biotop sa nachádza aj na hraniciach východného Kazachstanu, Číny, severnej Kórei a na ostrove Hokkaido v Japonsku. V minulosti žil aj v európskej časti Ruska až do Poľska a Škandinávie. Má vysoko cenenú tmavohnedú alebo čiernu, jemnú, kožušinu (sobolinu), ktorá dodnes ostala ako luxusný tovar.

Nepovažuje sa za ohrozený druh, pretože ich populácia je viac ako 2 milióny.

## Opis

Samce majú dĺžku 38 – 56 cm, s chvostom dlhým 9 – 12 cm a vážia 880 – 1 800 gramov. Samice majú dĺžku tela 35 – 51 cm, s dĺžkou chvosta 7,2 – 11,5 cm. Ich zimná kožušina je dlhšia a luxusnejšia ako letná.

## Zdroje

*Tento článok je čiastočný alebo úplný preklad článku Sable na anglickej Wikipédii.*

## Iné projekty

Commons* Commons ponúka multimediálne súbory na tému **Kuna soboľ**
# Daimaó Kosaka

|  |
| --- |
| Daimaó Kosaka (古坂大魔王) |
| japonský komik, televízna osobnosť a zabávač |
|  |
| Rod. meno | Kazuhito Kosaka (古坂 和仁) |
| Iné mená | Pikotaró |
| Narodenie | 17.7.197317. júl 1973 (52 rokov) Aomori, Aomori, Japonsko |
| Národnosť | japonská |
| Zamestnanie | komik, nahrávací umelec |
| Známy vďaka | „PPAP (Pen-Pineapple-Apple-Pen)“ |
| Alma mater | Japonský inštitút pohyblivých obrázkov |
| Manželka | Hitomi Jasuedová (2017– ) |
| Deti | 2 |
| Odkazy |
| Webstránka | avex.jp |
| Commons |  Daimaó Kosaka |
|

|  |  |
| --- | --- |
|  |  Biografický portál |

 |

**Kazuhito Kosaka** (jap. 古坂和仁, prepis: Kosaka Kazuhito; \* 17. júl 1973, Aomori, Aomori, Japonsko), známy pod pseudonymami **Daimaó Kosaka** (jap. 古坂大魔王, prepis: Kosaka Daimaó) a **Pikotaró** (jap. ピコ太郎, prepis: Pikotaró), je japonský komik, televízna osobnosť a zabávač. Kosaka trvá na tom, že Pikotaro je osoba, ktorú propaguje, no všeobecne sa má za to, že sa v skutočnosti jedná o jednu a tú istú osobu. V súčasnosti má podpísanú zmluvu so spoločnosťou Avex Management Inc. pod skupinou Avex Group.

Známy je vďaka svojmu singlu „PPAP (Pen-Pineapple-Apple-Pen)“.

V roku 2017, počas jesennej služobnej cesty amerického prezidenta Donalda Trumpa do Ázie, bol Kosaka vybraný ako spevák na oficiálnej štátnej recepcii, na ktorej chcel údajne japonský premiér Šinzó Abe udržať „pozitívnu“ náladu.

## Osobný život

Daimaó Kosaka je od 3. augusta 2017 ženatý s Hitomi Jasuedovou, gravure modelkou. Dňa 17. júna 2018 porodila Jasuedová ich prvú dcéru.

## Diskografia

### Albumy

#### Štúdiové albumy

Zoznam albumov s ich umiestnením a certifikáciami| Názov | Detaily albumu | Umiestnenie | Certifikácie |
| --- | --- | --- | --- |
| JPN | JPN Physical |
| *PPAP* | * Dátum vydania: 7. december 2016
* Vydavateľ: Avex Trax
* Formáty: CD, digital download
 | 5 | 3 |  |

### Single

Zoznam singlov s ich rokom vydania, umiestneniami a album názvom albumu| Názov | Rok | Umiestnenie | Album |
| --- | --- | --- | --- |
| JPN  | CAN  | US  |
| „PPAP (Pen-Pineapple-Apple-Pen)“ | 2016 | 1 | 36 | 77 | *PPAP* |
| „Everyone must die“ | 2019 | — | — | — | Nealbumový singel |

#### Ďalšie single

Zoznam ďalších singlov s ich rokom vydania, umiestneniami a názvom albumu| Názov | Rok | Umiestnenie | Album |
| --- | --- | --- | --- |
| JPN  | CAN  | US  |
| „The Theme Song of Pikotaro“ | 2016 | — | — | — | N/A |
| „Romita Hashinikov“ | — | — | — |
| „Kashite Kudasaiyo“ | — | — | — |
| „Neo Sunglasses“ | — | — | — |
| „PPAP vs. Axel F.“ | — | — | — |
| „I Like OJ“ | 2017 | — | — | — |

## Referencie

## Externé odkazy

* Oficiálna webstránka
* PIKOTARO na Twitteri (po japonsky)

## Zdroj

* *Tento článok je čiastočný alebo úplný preklad článku Daimaou Kosaka na anglickej Wikipédii (číslo revízie nebolo určené).*
# Diaľničný privádzač

**Diaľničný privádzač** alebo *privádzač* je cestná komunikácia umožňujúca prepojenie diaľnice alebo cesty pre motorové vozidlá s cestou I. alebo II. triedy, prípadne miestnou komunikáciou. Diaľničný privádzač má obmedzený prístup a je budovaný na samostatnej trase.

## Zdroj

|  |  |
| --- | --- |
|  | Cestný portál |

* Slovenská správa ciest
# Flagstaff (Arizona)

|  |
| --- |
| Flagstaff |
| mesto |
|  Centrum mesta  |
|

|  |
| --- |
|  Vlajka  |

 |
| **Oficiálny názov:** City of Flagstaff |
|  |
| Štát |  Spojené štáty |
| Fed. štát | Arizona |
| Okres | Coconino County |
|  |
| Nadmorská výška | 2 106 m n. m. |
| Súradnice | ﻿ / ﻿ |
|  |
| Rozloha | 164,8 km² (16 480 ha) |
|  - súše | 164,7 km² (16 470 ha) |
|  - vody | 0,1 km² (10 ha) |
|  |
| Obyvateľstvo | 60 222 (*2007*) |
|  |
| Starosta | Sara Presler |
|  |
| Časové pásmo | PST (UTC-8) |
|  - letný čas | PDT (UTC-7) |
| PSČ | 86001-86004, 86011 |
| Telefónna prevoľba | 928 |
|  |
|

 Poloha mesta v štáte Arizona

 |
|  Interaktívna mapa mesta
 |
|  |
| **Wikimedia Commons:**  Flagstaff, Arizona |
| **Webová stránka:**  www.flagstaff.az.gov |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Flagstaff** je mesto v Cococino County v Arizone. Nachádza sa v nadmorskej výške 2 106 m n. m. Podľa odhadu z roku 2007 malo 60 222 obyvateľov. V meste sa nachádza jedno z najstarších astronomických observatórií v Spojených štátoch, Lowell Observatory.
# Nikkei 225

**Nikkei 225** (Nikkei 225, stock Average, 日経平均株価', 日経225) je jedným z najdôležitejších akciových indexov v Japonsku. Index prvýkrát zverejnila 7. septembra 1950 Tokijská burza pod názvom TSE Adjusted, stock Price Average.

Od roku 1970 index počítajú japonské noviny The Nihon Keizai, himbun.

15. februára 2021 prekonal Nikkei 225 hranicu 30 000, čo je najväčší zisk za viac ako 30 rokov. Dôvodom rastu je program menových stimulov, ktorý implementovala Bank of Japan na zmiernenie finančných dopadov pandémie COVID-19.

Od konca roku 2022 má najväčší vplyv na index Tokyo Electron (TYO: 8035).

## Výpočet indexu

Index určením súčtu „upravených cien akcií“ a vydelením tohto súčtu „deliteľom“. „Upravená cena“ akcie je jej cena vynásobená faktorom úpravy ceny. Faktor úpravy ceny je zvyčajne 1 pre väčšinu akcií, ale je nižší pre akcie s relatívne vysokou cenou. „Deliteľ“ sa upraví pri zmene koša akcií a počas rozdelenia akcií alebo spätného rozdelenia akcií, aby sa zabránilo vybuchnutiu indexu týmito netrhovými udalosťami.

Index Nikkei 225 pozostáva z akcií spoločností. Nie sú zahrnuté akcie podielových fondov, fondy obchodované na burze, realitné fondy a prioritné akcie. Vyberú sa najobchodovanejšie akcie. Ak spoločnosť vypadne z indexu v dôsledku zlúčenia alebo konkurzu, hľadá sa náhrada v rovnakom sektore trhu.
Od januára 2010 sa index aktualizuje každých 15 sekúnd počas obchodných stretnutí. Zoznam spoločností zahrnutých do Nikkei 225 sa však reviduje raz ročne, v októbri.

## Referencie